Elena Martínez secunda les reivindicacions dels treballadors de la contracta de RSU i reclama millors condicions i millor neteja a Paterna
13/03/2015

# Elena Martínez secunda les reivindicacions dels treballadors de la contracta de RSU i reclama millors condicions i millor neteja a Paterna

[![Imagen de Elena Martínez con los trabajadores de FCC](/images/noticias/2015/03/trabajadores-fcc.jpg)](/images/noticias/2015/03/trabajadores-fcc.jpg)

13.03.2015

L’alcaldessa recorda que l’Ajuntament compleix amb l’empresa que cobra 4,2 milions d’euros anuals i va ser condemnada recent a indemnitzar a l’Ajuntament per incompliment del servei

L’alcaldessa de Paterna, Elena Martínez, ha secundat hui les reivindicacions laborals dels treballadors de la contracta d’Arreplega de Residus Sòlids Urbans. Diverses desenes de treballadors s’han concentrat hui a les portes de l’Ajuntament per a reivindicar un nou conveni laboral.

Els treballadors argumenten que porten anys amb les seues condicions laborals congelades, “els prop de 90 treballadors de la contracta cobrem sous de 700 a 800 euros per jornades de 40 hores setmanals, sense que se’ns haja actualitzat ni tan sols l'IPC”, indiquen des del sindicat Comissions Obreres. L’alcaldessa de Paterna ha baixat a les portes de l’Ajuntament per a mostrar-los el seu suport i recordar-los que, esta Administració Local compleix puntualment amb les seues obligacions contractuals, abonant cada any a l’empresa els més de quatre milions d’euros pels treballs que realitzen.

Elena Martínez ha manifestat que “com a alcaldessa i com a ciutadana de Paterna no estic satisfeta amb el servei que ofereix l’empresa”, que recentment va ser condemnada pel Jutjat a abonar més de 300.000 euros a l’Ajuntament per incompliments contractuals. L’Ajuntament de Paterna va arribar a demanar al jutjat l’anul•lació del contracte, per incompliments greus; i tornar a licitar el servei perquè fóra mes eficient i tinguera unes millors condicions laborals per als treballadors que subrogaria la nova contracta tal com exigeix la Llei.

L’alcaldessa ha indicat que “no em pareix just que els treballadors porten anys esperant la renovació del conveni col•lectiu, ni tampoc em pareixen adequades les condicions dels treballadors en general”. No obstant això, Martínez ha recordat que “les condicions del contracte no són les que haguera volgut este equip de govern sinó les que va disposar el govern PSOE-EUPV que en 2006 va firmar aquest contracte per 16 anys mes quatre prorrogables” a més ha indicat que “va haver d’exigir millors condicions de neteja i millors condicions laborals per als seus treballadors. Cosa que no va ocórrer significant especialment que “el llavors Alcalde era treballador en excedència de l’empresa adjudicatària”.

En este sentit també s’ha manifestat des del Partit Popular que “va ser una contractació polèmica fins al punt que l’alcalde socialista va haver d’absentar-se del ple en el moment de la votació atés que era treballador en excedència de la pròpia empresa, la qual cosa no va impedir que la majoria absoluta PSOE-EUPV aprovara l’adjudicació amb l’oposició en contra”.

L’alcaldessa s’ha compromés amb els treballadors a “elevar les seues reclamacions a l’empresa, a les que sumarem novament les queixes pel servei de neteja en el municipi, amb el que seguim sense estar satisfets perquè som molt conscients de que la ciutadania no ho està”. Els treballadors i responsables sindicals han agraït a Elena Martínez, “les agalles que ha tingut per a baixar i atendre les nostres reclamacions”. Martínez ha indicat que ella “sempre dóna la cara” i els ha citat a una pròxima reunió una vegada haja traslladat les seues reivindicacions a l’empresa. L’alcaldessa també ha mostrat la seua disposició que el Ple Municipal aprove un document que mostre el suport de l’Ajuntament als treballadors